stanford-oval/wikipedia huggingface dataset:
פרשת סמי בכר ומאיר טפירו
מהלך המשחק

ירושלים הובילה לאורך כל המשחק, כשטפירו מפגין כושר שיא ומנהיג את קבוצתו. הרבע הראשון הסתיים בתוצאה 19:27 לירושלים, ולמחצית ירדו הקבוצות בתוצאה 36:41 לירושלים. ברבע השלישי החלה תל אביב לצמק את היתרון, אך ירושלים הצליחה לחזור למשחק ולסיים את הרבע השלישי בתוצאה 54:63 לטובתה. באמצע הרבע האחרון, חמש דקות לסיום, שרק השופט סמי בכר עבירה רביעית לטפירו על דריק שארפ, ושלושים שניות לאחר מכן עבירה חמישית בטענה לעבירת תוקף של טפירו על שארפ, כמו גם פסילת שלשה שקלע פניני מאסיסט של טפירו. בשלב זה התחנן טפירו בפני בכר שיבטל את השריקה הלא מוצדקת לטענתו, ולבסוף ירד לספסל כשהוא ממרר בבכי. ירושלים איבדה את המומנטום, ו-47 שניות לסיום הצליחה מכבי להשוות את התוצאה ל-77:77. 2.2 שניות לסיום הגיעה מכבי ליתרון ראשון במשחק, והמשחק הסתיים בתוצאה 78:80 למכבי תל אביב, שזכתה באליפות.
טענות לשחיתות

עוד במהלך המשחק טענו שדרני הטלוויזיה שהעבירה החמישית שנשרקה נגד טפירו לא הייתה מוצדקת. ימים לאחר המשחק, הודיע איגוד השופטים כי לאחר בדיקת הנושא, הרי שהשריקה הייתה מוצדקת וכי טפירו אכן ביצע עבירת תוקף, אך בעדותו בפני היחידה הארצית לחקירות הונאה טען קליין כי שופטי כדורסל מעורבים ב"השקעות שונות", ובהמשך הבהיר כי התכוון להשקעות ב"בנק" של מוני פנאן.
בשנת 2023 התראיין דני קליין, מי שהיה מנכ"ל הפועל ירושלים בעונת 2006/2007 להסכת "פיני וצנצי" בהגשת פיני גרשון ונדב צנציפר וטען שלאחר המשחק פנו אליו גורמים שונים וטענו שבכר היה מעורב עם גורמים שונים בעולם ההימורים הלא חוקיים, וכי התחייב בפני אותם גורמים להוציא את טפירו בחמש עבירות במועד בו הוציא אותו. קליין טען כי לאחר ששמע את העדויות פנה לאהרון פוגל, שהיה הספונסר המרכזי של הקבוצה, ובעקבות השיחה עמו פנה לערן שנדר, פרקליט המדינה ואוהד הקבוצה, והעביר לו את כל המידע שבידיו. בעקבות השיחה העיד קליין בפני ערן קמין, ראש יח"א. קליין טען שבעקבות השיחה נפתחה חקירת משטרה, במסגרתה עלה שיש בסיס לחשדות שהועלו, וכי השריקות של בכר תאמו להימורים הלא חוקיים על המשחק, אך החקירה לא המשיכה עד לשנת 2010.
בשנת 2010 התפוצצה פרשת מוני פנאן בה היו מעורבים גורמים רבים בעולם הכדורסל לרבות שופטי כדורסל, ובכר נעצר ונחקר בחשד שהפקיד כספים ב"בנק" של פנאן, וכי בין השניים היה קשר עסקי. בכר עצמו הכחיש כל קשר ל"בנק" של פנאן. מעצרו של בכר היווה שערורייה בעולם הכדורסל, והוא אף הושעה זמנית משיפוט. בסופו של דבר הודה בכר בהעלמת הכנסות בסך של מאות אלפי שקלים משיפוט מחוץ לישראל, והפקדתו בבנק ביוון בין השנים 2009-2003, אך לא בקשר ל"בנק" של מוני פנאן. כתב האישום הנוגע לקשר ל"בנק" של מוני פנאן בוטל על ידי בית המשפט מחוסר ראיות בטענה ל"ליקויים של ממש בחקירה", וכתב האישום כולו, לרבות החלק הנוגע להעלמות המס, בוטל גם בטענה של הגנה מן הצדק, לאור טענה כי נגד שופטי כדורסל אחרים שביצעו את אותן העבירות לא הוגשו כתבי אישום. ב-2017 קיבל בית המשפט המחוזי את ערעור המדינה לגבי העלמות המס, והרשיע את בכר בהעלמת מס בגין הכנסות בסך של 850 אלף ש"ח. בכר נדון ל-8 חודשי מאסר על תנאי ולקנס בסך של 20 אלף ש"ח. קליין טען כי הקשר לפנאן לא נבדק בזמן, וכי לאחר מותו של פנאן סירב להעיד בפרשה.
השלכות

המשחק זכה בירושלים לכינוי "המשחק שלא היה", ונחשב לאחת מנקודות השבר הגדולות של הקבוצה. מאז אותו משחק נוהגים אוהדי הפועל ירושלים לקרוא "סמי בכר מת" (על פי נעימת השיר "Pop Goes the World" (אנ') המשמשת אוהדי ספורט בכל העולם) בכל מקרה של החלטת שיפוט שנויה במחלוקת נגד קבוצתם.
שנה לאחר מכן שובץ בכר לשפוט בגמר גביע ווינר, ובתגובה איימה הפועל ירושלים שלא תופיע לגמר אם השיבוץ לא יוחלף. לבסוף שפט בכר את המשחק כשופט ראשי, והפועל ניצחה בגמר וזכתה בגביע ווינר הראשון בתולדותיה, אך אוהדי הקבוצה לא אהבו את ההחלטה ותלו שלט בגנות בכר ביציע במלחה, והמשטרה נאלצה להתערב ולהוריד את השלט. מאז אותו משחק, נמנע בכר מלשפוט במשחקיה של הפועל ירושלים, אך ב-2023 מונה כמשקיף מטעם פיב"א אירופה במשחק שנערך בהיכל טוטו חולון בין הפועל ירושלים להפועל חולון במסגרת ליגת האלופות בכדורסל. בסופו של דבר ביקש בכר שלא להשקיף במשחק, והוחלף על ידי שוהם שניר.
הערות שוליים

↑  מועדון החמש: הפרשיות הגדולות בכדורסל הישראלי בשנות ה־2000, באתר ישראל היום, 14 בספטמבר 2020
1 2  אהרלה ויסברג‏, מי תבריז הפעם? 15 שנים לגמר האחרון בין מכבי תל אביב להפועל ירושלים, באתר וואלה, 26 במאי 2022
↑  כשטפירו פספס אליפות: זוכרים כל מי ששיחק בגמר הדרמטי של 2007?, באתר וואלה, 10 במרץ 2019
↑  "מכבי עשתה כמעט כל דבר לא חוקי כדי לנצח", באתר ONE‏, 6 ביוני 2023
↑  איתן בקרמן, שחיתות בכדורסל הישראלי | משחקי הכסף של מכבי תל אביב, באתר הארץ, 31 בדצמבר 2008
↑  "אם היו מטפלים בפצע, לא היה צריך היום ניתוח", באתר ישראל היום, 2 במאי 2012
↑  אורן דניאלי, היה היה - פיצוץ המשחק במלחה ב-2002, 2 בינואר 2011, אתר מכבי תל אביב
↑  שגיא ניר‏, ירושלים כבר פייבוריטית?, באתר וואלה, 25 באפריל 2007
1 2  איתי שנקמן, צפו במכבי ת"א מנצחת את ירושלים וזוכה באליפות, באתר ynet, 31 במאי 2007
↑   גמר פיינל פור 2007, מכבי ת"א - הפועל ירושלים 78:80, סרטון  באתר יוטיוב
↑  אהרל'ה ויסברג, איגוד השופטים קובע: סמי בכר צדק, באתר ynet, 27 ביוני 2007
1 2  נועם שרביט, ‏שופט הכדורסל סמי בכר במכתב ל"הארץ": "לא היה לי קשר עם מוני פנאן", באתר גלובס, 27 באוקטובר 2009
1 2 3   הפרק דני קליין שובר שתיקה ופותח הכל-חלק 2# בפודקאסט "פיני וצנצי", בשירות הזרמת המוזיקה "ספוטיפיי"
↑  הדר קנה, פרשת פנאן: השופט סמי בכר נעצר ושוחרר בערבות, באתר כלכליסט, 4 בינואר 2010
↑  עופר מתן והעיר, פרשת מוני פנאן | העבירה הבלתי ספורטיווית של סמי בכר, באתר הארץ, 8 בינואר 2010
↑  בן מיטלמן גלעד שלמור, ‏פרשת מוני פנאן: שופט הכדורסל סמי בכר נעצר - ושוחרר בערבות, באתר ‏מאקו‏, 4 בינואר 2010
↑  אופירה אסייג ושרון קביליו, ‏השופט סמי בכר נחקר, נעצר ושוחרר בערבות, באתר ONE‏, 4 בינואר 2010
↑  אור שקדי‏, "חייבים לעצור את הליגה עד להודעה חדשה", באתר וואלה, 5 בינואר 2010
↑  סמי בכר הודה: העלמתי הכנסות במאות אלפים, באתר ישראל היום, 6 בינואר 2012
↑  נעמי צורף, ביהמ"ש ביטל את כתב האישום נגד שופט הכדורסל סמי בכר: "ליקוי של ממש בהתנהלות רשויות החקירה", באתר כלכליסט, 18 בדצמבר 2016
↑  אלה לוי-וינריב, ‏בוטל כתב האישום נגד שופט הכדורסל הבינלאומי סמי בכר, באתר גלובס, 18 בדצמבר 2016
↑  סמי בכר הורשע בעבירות מס, קיבל מאסר ע"ת, באתר ONE‏, 4 ביוני 2017
↑  עמרי מילמן, 8 חודשי מאסר על תנאי וקנס כספי לשופט הכדורסל לשעבר סמי בכר שהורשע בעבירות מס, באתר כלכליסט, 4 ביוני 2017
↑  אליאור גיטלר, איפה היית ומה עשית? לקראת מכבי תל אביב – הפועל ירושלים הזכרנו לאוהדים של הקבוצות מפגשי עבר, 31 בדצמבר 2020, Sport's Rabbi
↑  רועי כהן, משחק שהיה: הפועל י-ם התגברה על סמי בכר, באתר nrg‏, 16 ביוני 2017
↑  רועי כהן, ‏אוהדי י-ם קיללו, חומסקי: "אתם עושים נזק", באתר ערוץ הספורט, 11 במרץ 2019
↑  אופירה אסייג, ‏בכר שובץ לגמר, ירושלים מאיימת לא להופיע, באתר ‏מאקו‏, 16 באוקטובר 2008
↑  אהוד כהנים ודנה סידי, הפועל ירושלים ניצחה את נהריה וזכתה בגביע ווינר, באתר ynet, 16 באוקטובר 2008
↑  אהרלה ויסברג‏, הפיקנטריה החלה: סמי בכר אמור להשקיף במשחק בין הפועל חולון להפועל ירושלים, באתר וואלה, 11 בינואר 2023
קאלום בלו

| --- | --- |

 לידה:  19 באוגוסט 1977 (בן 47) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  אקדמיית מאונטוויו לאמנויות התיאטרון 
 פרופיל ב-IMDb
 
דניאל ג'יימס קאלום בלו (באנגלית: Daniel James Callum Blue; נולד ב-19 באוגוסט 1977 בלונדון, אנגליה) הוא שחקן אנגלי המוכר בעיקר בשל תפקידו כקוצר הנשמות מייסן בסדרת הטלוויזיה "מתים במשרה חלקית" ותפקידו כגנרל זוד בסדרת הטלוויזיה "סמולוויל".
פילמוגרפיה > סדרות טלוויזיה

| שנה | סדרה | תפקיד | הערות |
| --- | --- | --- | --- |
| 1999 | The Bill | קארל וינק |  |
| 2000 | Doctors | דני |  |
| 2000 | Casualty | פול יוז |  |
| 2001 | Where the Heart Is | קלם ג'ונס |  |
| 2001 | Shades | ניק מקינטאייר | מיני-סדרה |
| 2002 | As If | מארק |  |
| 2003–2004 | מתים במשרה חלקית | מייסון | תפקיד ראשי |
| 2005 | האנטומיה של גריי | וייפר |  |
| 2005–2006 | קרובות | בוב ספנסר | תפקיד ראשי |
| 2007 | שושלת טיודור | אנתוני נייורט | תפקיד חוזר |
| 2008 | Dirt | גרהם דנקן |  |
| 2009–2011 | סמולוויל | גנרל זוד | תפקיד משני (נבל) בעונה 9 תפקיד אורח בעונה 10 |
| 2009 | הרפתקאות שרה ג'יין | לורד מארצ'ווד |  |
| 2010 | מקלט באפלה | אדוארד פורסיית' |  |
| 2011 | Zen | קרלו |  |
| 2013 | רופא להשכיר | מיילוס |  |
| 2014 | Saul: The Journey to Damascus | אדאי |  |
| 2015 | הוכחה | פיטר ון אוון | תפקיד ראשי |
| 2018 | כופר | ג'ורג' הריס |  |
| 2018 | שטח מת | אוון בות' |  |
קאסר דיווי

| --- | --- |

קאסר דיווי (2017)
 מדינה:  הודו הודו
 מדינה:  אוטראקהאנד
 מחוז:  אלמורה
 קואורדינטות:  29°39′13″N 79°40′07″E﻿ / ﻿29.6535417°N 79.6685417°E﻿ / 29.6535417; 79.6685417
 אזור זמן:  UTC+5:30
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיקאסר דיווי(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיקאסר דיווי  he tabBackground:;tabBorder:#aaa;defaultTab:0;
קאסר דיווי (בהינדי: कसार देवी, באנגלית: Kasar Devi) הוא כפר נמצא כ-10 ק"מ מהעיר אלמורה בהודו. הכפר ממוקם במחוז אלמורה שבתוך אוטראקהאנד.
קאסר דיווי פופולרי בקרב מטיילים ישראלים ומוגדר כחלק משביל החומוס. בכפר יש בית חב"ד שפעיל בעונת הטיולים.
פסגת דאנלופ

| --- | --- |
אין תמונה חופשית
 מידע כללי
 גובה:  1,330 מ' 
 מיקום:  אזור הברית האנטארקטית,
 רכס הרים:  הרי פראמנס 
 קואורדינטות:  67°56′52″S 62°27′51″E﻿ / ﻿67.94778°S 62.46417°E﻿ / -67.94778; 62.46417
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת דאנלופ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת דאנלופ
 
פסגת דאנלופ (באנגלית: Dunlop Peak) היא פסגה בפסגות סמית', ברכס דייוויד, בהרי פראמנס, באדמת מק. רוברטסון, שבאנטארקטיקה.
גובהה של הפסגה 1,330 מטרים מעל פני הים.
הפסגה ממוקמת 1.9 קילומטרים דרומית להר הורדן.
היסטוריה > גילוי ומיפוי הפסגות

הפסגה מופתהו על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן, בין השנים 1936–1937.
משלחות חקר רבות של משלחת החקר האנטארקטית הלאומית של אוסטרליה חלפו בסמוך לפסגה בדרכן דרומה, לאחר שנת 1957.
היסטוריה > מקור השם

שמה של הפסגה ניתן לה על ידי ועדת השמות האנטארקטיים של אוסטרליה.
הפסגה נקראות על שמו של ר. דאנלופ (R. Dunlop) שהיה פיזיקאי חוקר קרניים קוסמיות בתחנת מוסון בשנת 1959.
לקריאה נוספת

• Mackintosh, Andrew & White, Duanne & Fink, David & Gore, Damian & Pickard, John & Fanning, Patricia. (2007), , Geology. 35. https://doi.org/10.1130/G23503A.1.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5  מידע גאוגרפי והיסטורי
↑  לפי מקור אחר גובהה של הפסגה 1,245 מטרים מעל פני הים
↑  מידע גאוגרפי
↑  מידע היסטורי על חקר הפסגה
| אתרים ברכס דייוויד |
| --- | --- | --- |
| רכסים | סורטינדיין • סמית' |  |
| הרים | דאנלופ • הורדן • קואטס |  |
| מצוקים | סימפסון |  |
| עמקים | הורדרן |  |
| נונאטאקים | באיפאס • גאפ |  |
קאלה בהונה

| --- | --- |

 
 מאכלים
 סוג:  מאכל
 מטבח:  בנגלדשי
 אזור מוצא:  צ'יטגונג
 מוצא:  בנגלדש בנגלדש
 אופן הגשה:  חם
 מרכיבים עיקריים:  בשר בקר
קאלה בהונה (בבנגלית: কালা ভুনা; באנגלית: Kala Bhuna) הוא מאכל בנגלדשי בשרי המבושל בבישול איטי ונפוץ במדינות תת-היבשת ההודית.
המאכל עשוי לרוב מבשר בקר, אך ניתן להכינו גם מבשר כבש, שלהם מוסיפים קארי, פלפל שחור ומלח ומטגנים או מבשלים בבישול ארוך ואיטי.
קאלה בהונה מוזכר לראשונה במאה ה-17 ונהוג לאכול אותו בחתונות ובתקופת הרמדאן.
שם המאכל נגזר מהמילה קאלה (Kala) שפירושה טיגון בצ'יטגונית ובהונה (Kala) שפירושה שחור באורדו.
הערות שוליים

↑  Kala-Bhuna—The Signature of Chittagong
↑  Maumita Paul, Chattagram er Kala Bhuna, Experiences of a Gastronomad, ‏2019-04-09 (באנגלית בריטית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאלה בהונה".
קבוצת תיאטרון

קבוצת תיאטרון (באנגלית: Group Theatre) הייתה קבוצת חברים שפעלה בניו יורק בשנות השלושים של המאה העשרים והניחה את היסודות לאמנות המשחק בארצות הברית על בסיס שיטת סטניסלבסקי.
קבוצת תיאטרון הייתה מורכבת משחקנים, מחזאים, במאים ומפיקים בהם לי סטרסברג וסטלה אדלר.
קארל גנדרסון

קארל גנדרסון (באנגלית: Carl Gunderson;‏ 20 ביוני 1864 –  16 בפברואר 1933) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית ה-11 בשנים 1925–1927. לפני כן, החל מ-1921, הוא כיהן כסגן מושל המדינה ה-13.
ראשית חייו

קארל גנדרסון נולד בבקתת עץ במחוז קליי שבטריטוריית דקוטה, ליד העיר ורמיליון. כבחור צעיר הוא הקים בית על חלקת קרקע שאותה הוא החזיק כל ימי חייו, ועד יומו האחרון הוא זיהה עצמו כחוואי. הוא למד באוניברסיטת דקוטה הדרומית ובאוניברסיטת קורנל, ונכנס לעסקי מסחר בוורמיליון. גנדרסון נשא לאישה את גרטרוד ברטלסון, ולשניים נולדו ארבעה ילדים.
קריירה פוליטית

גנדרסון נבחר חמש פעמים לסנאט של דקוטה הדרומית, וכיהן בו בשנים 1893–1894, בשנים 1897–1902 ובשנים 1917–1918. במושב הסנאט של 1899 הוא שימש כנשיאו הזמני. בשנים 1921–1925 הוא כיהן כסגן מושל המדינה תחת המושל ויליאם מקמסטר.
ב-1924, כאשר מקמסטר ביקש שלא להיבחר לכהונה נוספת, התמודד גנדרסון בהצלחה ונבחר כמושל דקוטה הדרומית לאחר שהביס את מועמד המפלגה הדמוקרטית ויליאם בולו. עם זאת, ב-1926 הוא נוצח על ידי בולו בהפרש קטן, דומה לזה שבו הוא ניצח אותו שנתיים קודם לכן. ב-1930 הוא התמודד שוב על משרת המושל. בבחירות המקדימות של הרפובליקנים של אותה שנה אף אחד מהמועמדים לא זכה ב-35 אחוזים מהקולות, ועל פי חוקי המדינה, מועמד המפלגה היה אמור להיבחר על ידי הוועידה המדינתית של המפלגה. אף על פי שהגיע שני בבחירות המקדימות, ההצבעה לטובתו של גנדרסון בוועידה הייתה נמוכה יחסית. התמיכה בו קרסה עד מהרה, ושמו יצא מרשימת המועמדים לאחר כמה סבבי הצבעה. ב-1932 ניסה גנדרסון שוב להיבחר כמועמד המפלגה מול המושל המכהן וורן גרין, אך הובס בהפרש גדול.
מותו

קארל גרדרסון נפטר בביתו שבמיטשל, דקוטה הדרומית ב-26 בפברואר 1933. הוא נטמן בבית הקברות בלאף ויו שבוורמיליון.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1453.
פרסי הווידאו קליפים של MTV לשנת 1998

| --- | --- |

 תאריך:  יום חמישי, 10 בספטמבר 1998
 מיקום:  אמפיתיאטרון יוניברסל, לוס אנג'לס,  ארצות הברית
 מנחים:  בן סטילר
 רשת שידור:  MTV
 זכייה במספר הפרסים הרב:  מדונה (6)
 מספר המועמדויות הרב:  מדונה (9)
 http://www.mtv.com/ontv/vma/past-vmas/1998/
 →1997 1999←
טקס פרסי הווידאו קליפים של MTV לשנת 1998 התקיים ביום חמישי, 10 בספטמבר 1998 באמפיתיאטרון יוניברסל ושודר על ידי רשת MTV. את הטקס הנחה בן סטילר.
מדונה הייתה הזוכה והמועמדת המצליחה ביותר של הלילה, כאשר זכתה בשישה פרסים מתוך תשע מועמדויות: חמישה (מתוך שמונה) עבור "Ray of Light", כולל "קליפ השנה" ו"הקליפ הטוב ביותר של אישה", ואחד עבור "Frozen" (המועמדות היחידה שלו). מלבד מדונה, רק ויל סמית' והפרודיג'י זכו באותו ערב במספר פרסים, וזכו בשניים כל אחד.
לגבי מועמדויות, שני המועמדים הגדולים ביותר מלבד מדונה היו להקת האלט-רוק גארבג' והראפר ויל סמית'. הוא קיבל מועמדויות על "Gettin' Jiggy wit It" (חמש) ו-"Just the Two of Us" (אחת). לעומת זאת, גארבג' קיבלה את כל שמונה המועמדויות על "Push It" אך לא זכתה באף פרס.
שמלת הרשת שלבשה השחקנית רוז מק'גוון זכה לתשומת לב תקשורתית רבה. במרוצת השנים הפכה לאחת מהזכורות ביותר בתולדות הטקס.
רקע

לאחר ארבעה טקסים רצופים בניו יורק, וקבלת החלטה מטעם ועדת הספורט והבידור של לוס אנג'לס והתאגיד לפיתוח תעשיית הבידור, נודע ב-MTV ב-9 באפריל כי טקס פרסי הווידאו קליפים של MTV לשנת 1998 יתקיים בלוס אנג'לס. המועמדים הוכרזו במסיבת עיתונאים בהנחיית קורטני לאב, ראש העיר ריצ'רד ריורדן ונשיאת MTV ג'ודי מקגראת' ב-14 ביולי. בן סטילר הוכרז כמנחה ב-13 באוגוסט. ברודקאסט נלווה שודר לפני הטקס. בהנחיית קורט לודר וסרינה אלטשול עם דיווחים מכריס קונלי, ג'ון נוריס ורבקה רומיין, השידור כלל ראיונות מהשטיח האדום, ראיונות מוקלטים מראש עם מדונה והול, תצוגה מקדימה של הקליפ ל-"The Power of Good-Bye" מאת מדונה, והופעות של אשר וברנייקד ליידיז.
בשבועות שלפני טקס הענקת הפרסים, MTV "פרצה" לאתר משלה בכוונה וציינה את המילים "JF Was Here" על פני העמוד, במקביל לכך שההאקר הבריטי JF נחקר על ידי הסקוטלנד יארד הפעולות. מאות עמודים שהוצגו ב-MTV.com כללו את הלוגו החדש של JF, כולל עמוד אחד שבו נכתב "JF היה כאן, שלום ל-milw0rm". מאוחר יותר אישרה MTV כי ה"פריצה" של JF לכאורה הייתה תעלול פרסומי לקידום הופעתו של פרשן בשם ג'וני פיים בטקס הפרסים הקרוב. רבים היו מבולבלים מהפריצה לכאורה שביצע JF מאחר שההאקר היה "ידוע בסטנדרטים אתיים גבוהים יחסית".
הופעות

| אמנ/ית> קדם-הופעה | שיר/ים> קדם-הופעה |
| --- | --- |
אשר: "My Way"
ברנייקד ליידיז: "One Week"  מחרוזת "קליפ השנה"  "Gettin' Jiggy wit It"  "The Boy Is Mine"  "It's All About the Benjamins" (רוק רמיקס)  "Bitter Sweet Symphony"  "Ray of Light"
הופעה מרכזית
מדונה: "Shanti/Ashtangi"  "Ray of Light" (בהשתתפות לני קרביץ)
פראס (בהשתתפות אול' דירטי בסטארד, מיה, וייקליף ז'אן קניבוס): "Gone Till November" (וייקליף ז'אן קניבוס בלבד)  "Ghetto Supastar (That Is What You Are)"
הול: "Celebrity Skin" (עם קטע מתוך "Pretty Persuasion" של אר.אי.אם.)
מאסטר פי (בהשתתפות פינד, סילק דה שוקר, מיסטיקל ומיה אקס): "Make 'Em Say Uhh!"
בקסטריט בויז: "Everybody (Backstreet's Back)"
ביסטי בויז: "Three MC's and One DJ"  "Intergalactic"
ברנדי ומוניקה: "The Boy Is Mine"
דייב מת'יוס בנד: "Stay (Wasting Time)"
מרילין מנסון: "The Dope Show"
תזמורת בריאן סצר: "Jump Jive an' Wail"
הגשה > קדם-הופעה

קורט לודר וסרינה אלטשול – הגישו את הקטגוריות המקצועיות
ג'ון נוריס וסרינה אלטשול – הגישו את "קליפ הדאנס הטוב ביותר" ו"קליפ פורץ הדרך"
הגשה > הופעה מרכזית

אנדי דיק ובקסטריט בויז – השתתפו במערכון הפתיחה
ג'רי סטילר – השתתפות מיוחדת במהלך מונולוג הפתיחה
ויטני יוסטון ומריה קארי – הגישו את "הקליפ הטוב ביותר של גבר"
כריס רוק – השתתף בוויניטה מוקלטת שדנה ב"אמצעי אבטחה" באירוע
רופרט אוורט וסלמה הייק – הגישו את "הקליפ הטוב ביותר של קבוצה"
טיירה בנקס – הציגה את פראס, אול דירטי בסטארד, מיה, וייקליף ז'אן וקניבוס
ג'וני גומז וניק דיימונד (מתוך Celebrity Deathmatch) – השתתפו בוויניטה אודות "בחירת הצופים"
שרה מישל גלר והנסון – הגישו את "האמן החדש הטוב ביותר בקליפ"
רוב תומאס – הציג את הול
כריס טאקר וג'קי צ'אן – הגישו את "הקליפ הטוב ביותר שמקורו בסרט"
ג'יידה פינקט סמית' ומקסוול – הגישו את "הקליפ האלטרנטיבי הטוב ביותר"
שאקיל אוניל – הציג את מאסטר פי
ויל סמית' וטטיאנה עלי – הגישו את "הקליפ הטוב ביותר של אישה"
מארק מק'גוויר וסמי סוסה – הציגו את בקסטריט בויז
ג'ק בלאק ופאף דאדי – השתתפו במערכון פארודי של FANatic
ג'ניפר לאב יואיט ומייס – הגישו את "הבימוי הטוב ביותר בקליפ"
שרה מקלכלן ונטלי אימברוליה – הציג את הזוכים אודות "בחירת הצופים (בין-לאומי)"
טורי איימוס ובק – הגישו את "קליפ הראפ הטוב ביותר"
אשר – הציג את ברנדי ומוניקה
סטיבן טיילר, ג'ו פרי ודייוויד ספייד – הגישו את "בחירת הצופים"
צ'אק די – הגיש את פרס לחלוציות על שם מייקל ג'קסון
מאט סטון וטריי פארקר – הציגו את דייב מת'יוס בנד
ג'ניפר לופז ומארק וולברג – הגישו את "קליפ ה-R&B הטוב ביותר"
לני קרביץ וגוון סטפאני – הגישו את "קליפ הרוק הטוב ביותר"
ג'רי האליוול – הגישה את "קליפ השנה"
באסטה ריימס ופליפמוד סקוואד – הציגו את תזמורת בריאן סצר
ראו גם

פרסי המוזיקה של MTV אירופה 1998
הערות שוליים

1 2  1998 MTV Video Music Awards
↑  Megan C. Hills, Rose McGowan explains why her 'naked dress' defied Harvey Weinstein, Evening Standard, ‏2019-06-27 (באנגלית)
↑  Dazed, 10 times celebrities ripped up the red carpet rule book, Dazed, ‏2020-01-28 (באנגלית)
↑  "Article clipped from The Los Angeles Times". The Los Angeles Times. 1998-04-10. p. 162. נבדק ב-2023-10-17.
↑  "Article clipped from Chicago Tribune". Chicago Tribune. 1998-07-15. p. 2. נבדק ב-2023-10-17.
↑  "Article clipped from Republican and Herald". Republican and Herald. 1998-08-13. p. 23. נבדק ב-2023-10-17.
↑  MTV "hack" backfires, CNET (באנגלית)
1 2 3  MTV Cries 'Hacked!', web.archive.org, ‏2009-11-07
↑  Lack Of Ethics - MTV "Hacked" ? - Computer Security - Hacking and Hackers - AntiOnline, web.archive.org, ‏1998-12-05
↑  News - Articles - 1425376 - 19980911, web.archive.org, ‏2009-02-18
↑  MTV - Logo Competition
↑  UOL - O melhor conteúdo (אורכב 31.03.2012 בארכיון Wayback Machine)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
פליצ'ה באטו

| --- | --- |

 לידה:  1832 ונציה, האימפריה האוסטרית 
 פטירה:  29 בינואר 1909 (בגיל 77 בערך) פירנצה, ממלכת איטליה 
 מדינה:  ממלכת לומברדיה-ונציה, ממלכת איטליה, הממלכה המאוחדת של בריטניה הגדולה ואירלנד, איטליה 
 תקופת הפעילות:  1854–1907 (כ־53 שנים) 
 
פֶלִיצֶ'ה בֵּאַטוֹ (ידוע גם בשם פליקס באטו; באיטלקית: Felice Beato;‏ 1832 – 29 בינואר 1909) היה צלם בריטי-איטלקי, אחד מהצלמים הראשונים שצילם במזרח אסיה ואחד מצלמי המלחמה הראשונים. הוא ידוע בתצלומיו שמציגים סצנות מחיי היומיום, פורטרטים, וצילומי פנורמה ונוף באזור אסיה והים התיכון. טיוליו הרבים במקומות שונים אפשרו לו ליצור תמונות חזקות ונצחיות של מדינות, אנשים ואירועים שלא היו מוכרים למרבית תושבי אירופה וצפון אמריקה. עד היום, תמונותיו נחשבות כתמונות החשובות ביותר של אירועים כגון המרד ההודי הגדול ומלחמת האופיום השנייה. צילומיו הם הראשונים בסגנון שייקרא מאוחר יותר "צילום עיתונות". הוא השפיע באופן משמעותי על צלמים אחרים, ותרם רבות לצילום ביפן, שם לימד ועבד עם צלמים מקומיים.
ביוגרפיה > שורשים וזהות

שורשיו וזהותו של פליצ'ה באטו היו נושא בעייתי, אבל הבלבול סביב מקום הולדתו ותאריך מותו הסתיים כשנמצאה תעודת פטירה שלו שהתגלתה ב-2009. ידוע כי באטו נולד בוונציה בשנת 1832 ונפטר בינואר 1909 בפירנצה. מתעודת הפטירה עולה גם כי הוא היה נתין בריטי וכי לא נישא מעולם. ההנחה היא שבשלב מסוים באטו ומשפחתו עברו לקורפו שהייתה אז מדינת חסות של הבריטים, וכך קיבל את אזרחותו הבריטית.
מכיוון שהיו מספר תצלומים שנחתמו בשם "פליצ'ה אנתוניו באטו" ו"פליצ'ה א. באטו", ההנחה הייתה כי בדרך כלשהי הצליח צלם אחד לצלם באותו זמן במקומות רחוקים אחד מהשני כמו מצרים ויפן, אך בשנת 1983 הוכח כי "פליצ'ה אנתוניו באטו" ייצג שני אחים, אחד "פליצ'ה באטו" והשני "אנתוניו באטו", אשר לפעמים עבדו ביחד וחלקו חתימה משותפת. החתימה המשותפת יוצרת עד היום בלבול בזיהוי זהות היוצר של תמונות מסוימות.
ביוגרפיה > הים התיכון, חצי האי קרים והודו

מעט ידוע על תחילת דרכו של באטו כצלם. הוא סיפר שקנה את מצלמתו ועדשתו היחידות בפריז ב-1851. הוא פגש בצלם הבריטי ג'יימס רוברטסון במלטה בשנת 1850 וליווה אותו לקונסטנטינופול בשנת 1851. בשנת 1853 החלו השניים לצלם ביחד ויצרו שותפות בשם "רוברטסון ובאטו". רוברטסון ובאטו הצטרפו אל מסעות הצילום של אנתוניו באטו למלטה בשנת 1854 וליוון וירושלים בשנת 1857.
בשנת 1855 פליצ'ה באטו ורוברטסון נסעו לחצי האי קרים, שם תיעדו את מלחמת קרים במקום רוג'ר פנטון שעזב. הם צילמו את נפילתה של סבסטופול בספטמבר 1855.
בפברואר 1858 באטו הגיע לקולקטה והחל לנסוע ברחבי צפון הודו כדי לתעד את תוצאות המרד ההודי בשנת 1857. במהלך התקופה הזאת היה לצלם המלחמה הראשון אי פעם שצילם גופות. האמונה היא כי לפחות באחד הצילומים שלו, שצולם בארמון סיקנדר באג בלאקנאו, הוא ביים וסידר שלדים של מורדים הודים על מנת להגביר את הדרמטיות בצילום. באטו ביקר גם בדלהי, קאנפור, ורנסי, אמריטסר, אגרה, שימלה ולאהור. הוא הצטרף ביולי 1858 אל אחיו, שמאוחר יותר עזב את הודו, כנראה בעקבות בעיות בריאותיות, בדצמבר 1859. ב-1860 התיישב האח אנתוניו באטו בתבאי, מצרים, שם פתח סטודיו.
סין

בשנת 1860 באטו עזב את השותפות "רוברטסון ובאטו", למרות שרוברטסון המשיך להשתמש בשם השותפות עד 1867. באטו נשלח מהודו אל סין, לצלם את המשלחת הצבאית הצרפתית-בריטית במלחמת האופיום השנייה. הוא הגיע להונג קונג בחודש מרץ ומיד התחיל לצלם את העיר וסביבתה והרחיק עד קנטון. צילומיו של באטו הם מהצילומים המוקדמים ביותר שצולמו בסין.
בזמן שהיה בהונג קונג, נפגש באטו עם צ'ארלס וירגמן, אמן וכתב בעיתון "Illustrated London New". השניים ליוו את הכוחות הבריטים-צרפתים לצפון סין, ולבסוף לבייג'ינג.